**З А П О В Е Д**

**№ РД-04-45**

**София, 15.03.2023г.**

На основание чл.3, ал.4 от Устройствения правилник на областните дирекции “Земеделие”, ДВ, бр.7/26.01.2010г., посл. изм. и доп. ДВ, бр. 41/03.06.2022г., във връзка с чл.27, ал.8, изречение второ от Закона за собствеността и ползването на земеделските земи /ЗСПЗЗ/, чл.56з, ал.1 и 2 от Правилника за прилагане на закона за собствеността и ползването на земеделски земи /ППЗСПЗЗ/ и писмо, с изх. № 66-4700/14.02.2023г. на Министъра на земеделието, изразяващо съгласие за започване на процедура за обявяване на търг по реда на чл. 27, ал. 8 от ЗСПЗЗ,

**Н А Р Е Ж Д А М :**

1. Откривам процедура за провеждане на **първи търг** с тайно наддаване за придобиване право на собственост по реда на чл. 27, ал. 8, изречение второ от ЗСПЗЗ, във връзка с чл. 56з, ал.1 и 2 от ППЗСПЗЗ, на който право на участие имат **само собствениците на имоти в границите на стопанския двор**, съседни на имота, както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Община** | **Землище** | **№**  **на имот** | **Площ**  **/дка/** | **Начална тръжна цена /лв./** | **Депозит /лв./** |
| 1 | Самоков | с. Продановци | 58548.267.68 | 0,988 | 34 190 | 3 419 |

**Търгът се провежда в случай, че поне двама кандидати са подали заявление за участие.**

**Условия на участие:** Право на участие в търга имат физически лица, еднолични търговци и юридически лица, регистрирани по Търговския закон, собственици на имоти в границите на стопанския двор, съседни на имота предмет на търга, а именно: ПИ с идентификатори 58548.267.23 и 58548.267.48 по КККР на с. Продановци, община Самоков.

**Подаване на документи за участие в търга:** Заявителите или упълномощеното от тях лице /писмено с нотариална заверка на подписа/ подават в Областна дирекция „Земеделие” – София област заявление по образец, утвърден от Министъра на земеделието, за участие в търга на основание чл.27, ал.8 изречение второ от ЗСПЗЗ. Заявление, представено в незапечатан плик е недействително. Получените в Областна дирекция „Земеделие” – София област пликове със заявления за участие в търга без да се разпечатват се записват с входящ номер и дата в регистъра. **Предлаганата цена е** **в цяло число левове и не може да бъде по-ниска от началната тръжна цена, изписана с цифри и словом, съгласно чл.56л, ал.3 от ППЗСПЗЗ.**

**При подаване на заявлението се прилагат:**

**- нотариално заверено пълномощно,** когато документите се подават от упълномощено лица;

- **копие на документ, удостоверяващ право на собственост върху имота – съседен на предложения на търг имот;**

**- протокол от заседание** на съответния оправомощен орган, съдържащ решение за закупуване на държавния имот – предмет на продажбата, когато заявителят е юридическо лице;

- платежен документ за внесен депозит в оригинал;

- декларация съгласно чл. 13 от Общия регламент относно защитата на личните данни (Регламент (ЕС) 2016/679);

- декларация за обстоятелствата по чл.56к, ал.11 от ППЗСПЗЗ – свързани лица.

**Място и срок на получаване и подаване на заявления:** Документите за участие в търгасе получават и подават в сградата на Областна дирекция „Земеделие”- София област, бул. „Витоша” № 4, ет.6, всеки работен ден от 9.00 часа до 17.30 часа, в срок от 30/ тридесет/ календарни дни, считано от деня, следващ датата на публикуване на заповедта в местен вестник. Документи за участие в търга могат да бъдат изтеглени и от интернет страницата на Дирекцията.

**Началната тръжна цена** за участие в търга е определена по реда на чл.56ж, ал.2 от ППЗСПЗЗ. **Депозитът за участие в търга** е в размер на 10 % от началната тръжна цена на имота, съгласно чл.56з, ал.8 от ППЗСПЗЗ. Върху депозита не се начислява лихва и не подлежи на връщане при отказ на кандидата за сключване на договор. Банковото бордеро за внесения депозит се представя заедно с документите за участие в търга / в оригинал /. Плащанията се извършват в български лева, по банков път по сметка на ОД „Земеделие” – София област в „**УниКредит Булбанк**”, **IBAN: BG67 UNCR 7000 3319 7337 51**, **BIC: UNCRBGSF**. Основание за плащане: депозит за участие в търг по реда на чл.27, ал.8 от ЗСПЗЗ – изписва се и поземленият имот.

**Място за обявяване на протоколa от търга:** интернет страницата на ОД „Земеделие” –София област и информационното табло на Областна дирекция „Земеделие” - София област, гр. София, бул. „Витоша” № 4, ет.6.

Заявление, предоставено в незапечатан плик е недействително. Не се допускат за участие в търга кандидатите, чиито заявления са подадени след срока на чл. 56з, ал. 9 от ППЗСПЗЗ или не отговарят на изискванията на чл. 56к от ППЗСПЗЗ.

Директорът на ОД „Земеделие” – София област в 3-дневен срок след изтичане на крайния срок за подаване на заявленията за участие в търга, назначава със заповед тръжната комисия.В 14 – дневен срок тръжната комисия разглежда заявленията, класира предложенията и определя спечелилия търга кандидат за всеки имот. Търгът се счита за спечелен от участника, който е предложил най-висока цена за имота. За резултатите от търга се съставя протокол, съгласно чл. 56м от ППЗСПЗЗ, катосъщият се обявява на посоченото в заповедта място. Министърът на земеделието или упълномощено от него длъжностно лице в 7-дневен срок от одобрението на протоколите със заповед определя класираните на първо и второ място кандидати за всеки имот. Заповедта се публикува на интернет страницата на Министерството на земеделието и на Областната дирекция “Земеделие“ – София област при спазване изискванията на Закона за защита на личните данни. Директорът на ОД „Земеделие” – София област уведомява участниците в търга по реда на ГПК за заповедта.

В случаите по чл.56н от ППЗСПЗЗ, когато кандидатите за един и същи имот са предложили една и съща цена, между тях се провежда търг с явно наддаване по чл. 56н и чл.56о от ППЗСПЗЗ, където стъпката за наддаване е в размер на 100 /сто/ лева от началната цена предложена от участниците.

**Условия за възстановяване на депозита** – депозитът на спечелилия търга участник се прихваща от цената на придобиване на имота. Внесените депозити от некласираните кандидати се възстановяват, след приключване на търга, а депозитът на кандидата, класиран на второ място – след подписване на договора със спечелилия кандидат, след подаване на заявление в ОД “Земеделие“ – София област ведно с банковата сметка. Депозитът на кандидатите, класирани на първо и второ място, не се възстановяват в случай на отказ за сключване на договор. Депозитът на обжалвалия търга участник се възстановява след влизането в сила на съдебно решение.

Лицата, които придобиват имотите по реда на чл.27, ал.8 от ЗСПЗЗ, заплащат и разходите по чл.56ш от ППЗСПЗЗ.

Министърът на земеделието или упълномощено от него длъжностно лице сключва договор в писмена форма с лицата, спечелили търга, след заплащане на цената на имота, дължимите данъци, такси и режийни разноски съгласно чл. 56п, ал.4 от ППЗСПЗЗ. В случай, че лицето спечелило търга не внесе посочените суми за сключване на договор, да се покани класирания на второ място кандидат. Договорът подлежи на вписване в службата по вписванията за сметка на купувача.

Настоящата заповед се публикува на интернет страницата на ОД „Земеделие” –София област и на страницата на Министерството на земеделието, в един местен вестник най-малко 30 /тридесет/ дни преди крайния срок за подаване на заявленията за участие и в срок от 3 /три/ дни се поставя на таблото за обяви на Областна дирекция „Земеделие” – София област, в съответната общинска служба по земеделие, в общината и в кметството на населеното място по местоположение на имота.

**АНТОНИЯ СТОИМЕНОВА /П/**

*Директор на*

*Областна дирекция „Земеделие”*

*София област*